Arnarlax fær ASC vottun á eldissvæðið við Hringsdal Laxeldisfyrirtækið Arnarlax fékk á dögunum ASC vottun á framleiðslu sína við Hringsdal í Arnarfirði . ASC ( Aquaculture Stewardship Council ) er ein strangasta umhverfisvottun þegar kemur að fiskeldi og er þekkt á mörkuðum um allan heim . ASC vottunarstaðallinn hefur verið þróaður meðal annars af World Wildlife Fund ( WWF ) en til að fá vottun þurfa fyrirtækin meðal annars að lágmarka umhverfisáhrif og starfa í sátt við samfélag . ASC vottun er hliðstæð MSC staðlinum sem er þekktasti umhverfisstaðallinn fyrir sjávarafurðir nema þessi staðall er aðlagaður eldisafurðum . Fyrirtæki sem standast ASC vottun skuldbinda sig til að lágmarka áhrif á umhverfið á ýmsa vegu . Taka þarf tillit til villtra laxfiskastofna , fugla , sjávarspendýra og annara lífvera sem búa í námunda við eldissvæðin svo eitthvað sé nefnt en votta þarf hvert eldissvæði fyrir sig .